Diari Oficial de la Generalitat Valenciana


Sumari del DOGV 5141, del 23-11-2005 (2005/12422)

RESOLUCIÓ de 29 de setembre de 2005, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 21 de desembre de 2004 i es declara definitivament aprovada la modificació núm. 1/2004 del Pla general d'Ondara.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5141

Data del DOGV
:   23-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12294


Data del document
:   29-09-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Ondara
    * pla d'urbanisme

RESOLUCIÓ de 29 de setembre de 2005, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 21 de desembre de 2004 i es declara definitivament aprovada la modificació núm. 1/2004 del Pla general d'Ondara. [2005/S12410]
  
Després d'esmenar-se les deficiències a què es referix l'Acord de la Comissió Territorial d'Urbanisme de 21 de desembre de 2004 relatiu a la modificació número 1/2004 del Pla general d'Ondara i de conformitat amb el que ha ordenat la resolució del director general de Planificació i Ordenació Territorial de data 29 de setembre de 2005 per la qual es declara definitivament aprovada la dita modificació, es publica l'esmentat acord:
  
«La Comissió Territorial d'Urbanisme, en sessió celebrada el dia 21 de desembre, va adoptar entre altres l'acord següent:
  
«Expedient 226/2004. Ondara. Modificació número 1/2004 del Pla general. (04-1903)
  
Vist l'expedient de referència i sobre la base dels següents antecedents i consideracions
  
Antecedents
  
Primer. El projecte de modificació puntual es va sotmetre a informació pública durant un mes mitjançant un acord del ple de l'Ajuntament del dia 25 de març de 2004, i es va publicar l'anunci en el Diari Oficial de la Generalitat Valenciana número 4.735, de data 20 d'abril de 2004 i en el diari Las Provincias de data 13 d'abril del mateix any. Després del pertinent període d'exposició pública en què no es van presentar al·legacions, es va aprovar provisionalment pel mateix òrgan en data 24 de juny de 2004 per unanimitat.
  
Segon. La documentació està integrada per memòria informativa i justificativa, normes urbanístiques i plànols d'informació i d'ordenació.
  
Tercer. L'objecte de l'expedient és modificar l'ús de quatre illes de cases del sòl urbà d'Ondara que es troben qualificades com a zona d'edificació industrial, (tres d'elles) i zona d'edificació Industrial de tolerància residencial (la restant), per a qualificar-les com a zona de serveis i dotacions (serveis) segons la nomenclatura emprada pel mateix pla i que són:
  
Illa de cases 23439. Delimitada pels carrers: avinguda d'Alacant, carrer Gonzalo Ortolà, carrer Constitució i carrer Sanchis Guarner. Qualificada com a d'ús industrial.
  
Illa de cases 23829. Delimitada pels carrers: avinguda d'Alacant, carrer Luís Buñuel, carrer Constitució, carrer Gonzalo Ortolà. Qualificada com a d'ús industrial.
  
Illa de cases 25743. Delimitada pels carrers: avinguda d'Alacant, carrer En projecte, carrer Botànic Cabanilles i carrer Serra Mariola. Qualificada com a d'ús industrial.
  
Illa de cases delimitada pels carrers: avinguda d'Alacant, carrer Montgó, carrer Serra d'Aitana i carrer Serra de Bèrnia. Qualificada com a d'ús industrial de tolerància residencial.
  
Les illes de cases descrites es regixen pel que al respecte disposa per als respectius usos l'article 10.9, per a l'ús industrial, i l'article 10.8, per a l'ús industrial de tolerància residencial, de les normes urbanístiques
  
La modificació proposada, suposaria que les referides parcel·les passarien a qualificar-se com a zona de serveis i dotacions (serveis) que regule aquest ús per raó del que disposa al respecte l'article 10.7 de les normes urbanístiques de l'Ajuntament d'Ondara.
  
La proposta no suposa increment d'edificabilitat.
  
Consideracions tecnicojurídiques
  
Primera. El procediment seguit per l'Ajuntament resulta d'acord amb el que preveu l'article 38 per remissió de l'article 55 de la Llei reguladora de l'activitat urbanística (en endavant LRAU).
  
Segona. La documentació està completa, a l'efecte del compliment de l'article 27 de la LRAU. No obstant això, l'Ajuntament ha d'aportar degudament diligenciat i en triple versió exemplar el document refós que mostre tant les noves determinacions com les que queden en vigor a fi de reemplaçar l'antiga documentació.
  
Tercera. Les determinacions contingudes en l'expedient es consideren correctes, des del punt de vista de les exigències de política urbanística i territorial de la Generalitat, com es recull en l'article 40 de la LRAU.
  
Quarta. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva de les modificacions de plans generals de municipis de menys de 50.000 habitants, de conformitat amb el que disposen els articles 55.1 i 39, per remissió de la disposició transitòria setena, de la Llei Reguladora de l'Activitat Urbanística, i en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que dóna la Llei 4/1999 i la resta de disposicions de general i de pertinent aplicació, la Comissió Territorial d'Urbanisme, acorda:
  
Supeditar l'aprovació definitiva de la modificació puntual número 1/2004, del Pla General del municipi d'Ondara, fins que s'esmene l'observació assenyalada en la consideració tecnicojurídica segona.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.»
  
El director general de Planificació i Ordenació Territorial, el dia 29 de setembre de 2005, va dictar la resolució següent:
  
«Vist l'acord adoptat per la Comissió Territorial d'Urbanisme en sessió de 21 de desembre de 2004, pel qual es va aprovar definitivament l'expedient de referència, supeditant-ne la publicació al compliment de certes condicions, com també l'informe tècnic favorable a la documentació presentada per l'ajuntament amb data 6 de maig de 2005, que acompleix en tots els seus extrems el referit acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, conforme al que disposa l'article 59, apartats 2 i 4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. La publicació de l'aprovació definitiva excusa la seua notificació individualitzada».
  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.